《崇福宫》
宋代·李廌

上都太一临天街，千乘万骑频往回。
神崧太一古所治，曷日属车游豫来。
昔年章圣奉玄寂，离宫万堵临崔嵬。
定陵弓剑隔重岭，金碧渝暗翬鸳摧。
重门铜兽闭永日，灵囿御坐生苍苔。
达官乞开奉祠事，肉食罔知真可咍。
小臣作诗非望幸，欲写万壑松风哀。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。